રમઝાન ઈદની સાંજે ‘મુસ્લિમ ટોપી' કેમ પહેરી? કહી એક યુવકનું વોટ્સએપ ગ્રૂપના મિત્રોએ અપહરણ કરી માર માર્યો હોવાની ફરિયાદ અમરાઈવાડી પોલીસમાં નોંધાઈ છે. નારોલ રંગોલીનગરમાં રહેતા અને અમરાઈવાડી નજીક વાઘજીભાઈ એસ્ટેટમાં એમ્બ્રોઇડરીના કારખાનામાં કામ કરતા દિગમ્બર અશોકભાઈ સોનારા (ઉં.૨૧)એ પોલીસ ફરિયાદ નોંધાવી છે કે, તેણે ગત ૧૬મી જૂને રમઝાન ઈદની સાંજે મિત્રોના એક વોટ્સએપ ગ્રૂપમાં ફોટો મૂક્યો હતો. આ ફોટામાં દિગમ્બરે મુસ્લિમ ટોપી પહેરેલી હતી. જેથી આ વોટ્સએપ ગ્રૂપના એક મિત્ર સચિને ગાળોભાંડી હતી અને બન્ને વચ્ચે ગ્રૂપમાં જ રકઝક થઈ હતી.